ai4bharat/Pralekha huggingface dataset:
ரசாயனம் மற்றும் உரங்கள் அமைச்சகம்
2020 ஏப்ரல் - ஜூலையில் 18.79 லட்சம் மெட்ரிக் டன் உரத்தை விற்பனை செய்து என்எஃப்எல் நிறுவனம் சாதனை
இந்த ஆண்டு ஏப்ரல் முதல் ஜூலை வரையிலான காலத்தில், 18.79 லட்சம் மெட்ரிக் டன் உரத்தை விற்பனை செய்து, தேசிய உர நிறுவனம்  புதிய சாதனை படைத்துள்ளது. இது, கடந்த ஆண்டு இதே காலகட்டத்தில் மேற்கொள்ளப்பட்ட விற்பனை அளவான 15.64 லட்சம் மெட்ரிக் டன்னைவிட 20 சதவீதம் அதிகமாகும். யூரியா, டைஅமோனியம் பாஸ்பேட், பொட்டாசியம், நைட்ரஜன் பாஸ்பரஸ் பொட்டாசியம் மற்றும் பென்டோநைட் சல்ஃபர் ஆகியவை இந்த உர விற்பனையில் அடங்கும்.
தேசிய உர நிறுவனம், 15.87 லட்சம் மெட்ரி்க் டன் யூரியாவை விற்பனை செய்து  சாதனை படைத்துள்ளது
அறிவியல் மற்றும் தொழில்நுட்பத்துறை
புதிய தொழில் நிறுவனங்கள் இணைந்து செயல்பட்டு புதுமையை கண்டுபிடிக்கும் வழிகள் குறித்து அறிவியல் தொழில்நுட்ப துறை-சிஐஐ இந்தியா போர்ச்சுக்கல் தொழில்நுட்ப மாநாட்டில் ஆலோசனை
புதிய தொழில் நிறுவனங்கள் இணைந்து செயல்பட்டு புதுமையை கண்டுபிடிக்கும் வழிகள் குறித்து அறிவியல் தொழில்நுட்ப துறை-சிஐஐ இந்தியா போர்ச்சுக்கல் தொழில்நுட்ப மாநாட்டில் ஆலோசிக்கப்பட்டது.
அறிவியல் தொழில்நுட்ப துறை- சிஐஐ இந்தியா போர்ச்சுக்கல் தொழில்நுட்ப மாநாடு-2020 டிசம்பர் 7ம் தேதி முதல் 9ம் தேதி வரை நடந்தது.
இதில் துவக்கவுரையாற்றிய அறிவியல் தொழில்நுட்ப துறை செயலாளர் பேராசிரியர் அசுதோஷ் சர்மா கூறியதாவது:
புதுமை என்பது சமூக பொருளாதார வளர்ச்சி மற்றும் உலகளாவிய நலனின் புதிய இயந்திரம். ரோபோடிக்ஸ், எரிசக்தி மற்றும் சக்தி, உற்பத்தி, தகவல் தொழில்நுட்பம் மற்றும் தொலைத் தொடர்பு போன்றவற்றில் புதுமை முக்கிய பங்கு வகிப்பதைத் தவிர, சமூகத்தின் முக்கியமான தேவைகளையும் நிவர்த்தி செய்கிறது.
எரிசக்தி, குடிநீர், போக்குவரத்து, உணவு பாதுகாப்பு, தரமான கல்வி, வங்கி சேவைகள் போன்றவற்றில் பயன்களை பெற, புதுமை படைக்கும் சரியான தொழில் சூழல் மீது கவனம் செலுத்த வேண்டியுள்ளது.
இவ்வாறு அவர் கூறினார்.
இந்தியா மற்றும் போர்ச்சுககல் நாட்டின் புதிய தொழில் நிறுவனங்களை ஒன்றிணைத்து, புதுமைகளை கூட்டாக கண்டுபிடிப்பதற்கான சூழலை ஏற்படுத்த வேண்டும் எனவும் இந்த மாநாட்டில் வலியுறுத்தப்பட்டது.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://www.pib.gov.in/PressReleasePage.aspx?PRID=1680026
பிரதமர் அலுவலகம்
30 டிகிரி செல்சியஸ் வெப்பநிலையிலும் கூட குழாய் மூலம் குடிநீர் பெற்றுள்ள டுங்டியின் மக்களுக்குப் பிரதமர் வாழ்த்து தெரிவித்துள்ளார்
30 டிகிரி செல்சியஸ் வெப்பநிலையிலும் கூட குழாய் மூலம் குடிநீர் பெற்றுள்ள கிழக்கு லடாக்கின் டெம்ஜோக் அருகே உள்ள டுங்டியின் மக்களுக்குப் பிரதமர் திரு நரேந்திர மோடி வாழ்த்து தெரிவித்துள்ளார்.
நாடாளுமன்ற உறுப்பினர் ஜம்யாங் செரிங் நம்கியால் வெளியிட்ட ட்விட்டர் செய்திக்கு பதிலளித்துப் பிரதமர் வெளியிட்ட ட்விட்டரில் கூறியிருப்பதாவது:
"டுங்டியின் மக்களுக்கு வாழ்த்துக்கள்! வீடுகள்தோறும் குடிநீர் வழங்கும் தொலைநோக்குப் பார்வையை நிறைவேற்ற நாங்கள் வலுவாக உறுதிபூண்டுள்ளோம்."
பாதுகாப்பு அமைச்சகம்
யாஸ் புயல்: மீட்பு மற்றும் நிவாரண நடவடிக்கைகளுக்காக இந்திய கடற்படை கப்பல்கள் மற்றும் விமானங்கள் தயார் நிலையில் உள்ளன
வடக்கு அந்தமான் கடல் பகுதிகளில் உருவான குறைந்த காற்றழுத்த தாழ்வு மண்டலம் யாஸ் எனும் புயலாக உருவாகி, அடுத்த 24 மணி நேரத்தில் வங்காள விரிகுடா மீது வடமேற்கு திசையில் நகர்ந்து வடக்கு ஒடிசா மற்றும் மேற்கு வங்கம் இடையே மே 26 அன்று கரையை கடக்கும் என்று எதிர்பார்க்கப்படுவதால், புயலின் அசைவுகளை இந்திய கடற்படை தொடர்ந்து கண்காணித்து வருகிறது.
யாஸ் புயலை எதிர்கொள்வதற்காக கிழக்கு கடற்படை தள தலைமையகம் மற்றும் மேற்கு வங்கம் மற்றும் ஒடிசா பகுதிகளின் கடற்படை அதிகாரிகள் தேவையான நடவடிக்கைகளை எடுத்து இருப்பதோடு மாநில அரசுகளுக்கு தேவையான உதவிகளை வழங்குவதற்காக அவர்களோடு தொடர்பில் உள்ளனர்.
தயார் நிலையில் ஒரு பகுதியாக, எட்டு வெள்ள நிவாரண குழுக்கள் மற்றும் நான்கு நீச்சல் குழுக்கள் ஒடிசா மற்றும் மேற்கு வங்கத்தில் தயார் நிலையில் உள்ளன. நான்கு கடற்படை கப்பல்கள், மருத்துவ குழுக்கள் மற்றும் இதர குழுவினர் தேவையான உதவிகளை அளிப்பதற்காக ஒடிசா மற்றும் மேற்கு வங்க கடற்கரையோரப் பகுதிகளில் தயார் நிலையில் உள்ளனர்.
மிகவும் பாதிக்கப்பட்டுள்ள பகுதிகளை வான்வழியாக ஆய்வு செய்வதற்காகவும், பாதிக்கப்பட்டுள்ள நபர்களை மீட்பதற்காகவும், தேவையான நிவாரணப் பொருட்களை வழங்குவதற்காகவும் விசாகப்பட்டினத்தில் உள்ள ஐஎன்எஸ் டேகா மற்றும் சென்னைக்கு அருகிலுள்ள ஐஎன்எஸ் ராஜாளி ஆகிய கடற்படைக்கு சொந்தமான விமான நிலையங்களில் கடற்படை விமானங்கள் தயார் நிலையில் வைக்கப்பட்டு உள்ளன.
பாதுகாப்பு அமைச்சகம்
புனேவில் நடைபெற்ற முன்னேறிய தொழில்நுட்பத்திற்கான ராணுவ நிறுவனத்தின் கூட்டத்தில் பாதுகாப்பு அமைச்சர் திரு ராஜ்நாத் சிங் உரை
பல்கலைக்கழக அந்தஸ்து பெற்ற முன்னேறிய தொழில்நுட்பத்திற்கான ராணுவ நிறுவனத்தின்  ஆறாவது பொதுக்குழு கூட்டத்தில் கலந்து கொள்வதற்காக 2021 ஆகஸ்ட் 27 அன்று பாதுகாப்பு அமைச்சர் திரு ராஜ்நாத் சிங் அங்கு வருகை புரிந்தார்.
நிறுவனத்தின் தலைவர் மற்றும் வேந்தரான அவர், ராணுவம் மற்றும் தேசப் பாதுகாப்பு தொடர்பான அறிவியல் மற்றும் தொழில்நுட்பம் குறித்த முன்னேறிய படிப்புகளை வழங்கி நாட்டை கட்டமைப்பதில் டிஐஏடி பங்காற்றுவது பெருமையளிப்பதாக கூறினார்.
குவாண்டம் தொழில்நுட்பம், எந்திரவியல், தானியங்கியியல் மற்றும் ராணுவ தொழில்நுட்ப துறைகளில் புதிய பள்ளிகளை டிஐஏடி தொடங்கியிருப்பதற்காக பாதுகாப்பு அமைச்சர் மகிழ்ச்சி தெரிவித்தார். இந்திய வம்சாவளியை சேர்ந்த திறமைமிக்க பேராசிரியர்கள் மற்றும் அங்கீகரிக்கப்பட்ட வெளிநாட்டு நிறுவனங்களுடனான கூட்டு முன்னணி தொழில்நுட்ப மையமாக டிஐஏடி-ஐ மாறும் என்றும் அவர் கூறினார்.
குவாண்டம் தொழில்நுட்பம், எந்திரவியலில் பல்முனை ஆராய்ச்சி மற்றும் கற்பித்தல் திட்டத்தை டிஐஏடி தொடங்கியுள்ளதை அவர் குறிப்பிட்டார். சில தொழில்நுட்பங்களின் செய்முறை விளக்கங்களையும் அவர் பார்வையிட்டார்.
இத்தகைய நடவடிக்கைகள் முக்கிய ராணுவ தொழில்நுட்பங்களில் தற்சார்புக்கு வழிவகுக்கும் வேளையில், திறமையான மாணவர்கள் எம் டெக், எம் எஸ் சி மற்றும் முனைவர் படிப்புகளில் சேர்வது சமீப ஆண்டுகளாக தொடர்ந்து அதிகரித்து வருகிறது. நிறுவனத்தில் கல்வியியல் வளர்ச்சியை பறைசாற்றும் வகையில், புத்தகங்கள், காப்புரிமைகள் மற்றும் ஆராய்ச்சி அறிக்கை வெளியீடுகள் தொடர்ந்து அதிகரித்து வருகின்றன.
பொதுக்குழு கூட்டத்திற்கு பின்னர் டிஐஏடி-யின் ஆசிரியர்கள், மாணவர்கள் மற்றும் பணியாளர்களிடையே உரையாற்றிய பாதுகாப்பு அமைச்சர், இந்திய வம்சாவளியை சேர்ந்த திறமைமிக்க பேராசிரியர்கள் மற்றும் அங்கீகரிக்கப்பட்ட வெளிநாட்டு நிறுவனங்களுடன் கூட்டு சேர டிஐஏடி நடவடிக்கை எடுத்து வருவதாகவும், இதன் மூலம் முன்னணி தொழில்நுட்ப மையமாக டிஐஏடி மாறும் என்றும் கூறினார். முக்கிய ராணுவ தொழில்நுட்பங்களில் தற்சார்புக்கு வழிவகுப்பதற்கான நடவடிக்கைகளில் ஈடுபட்டுள்ளதற்காக டிஐஏடி-யை அவர் பாராட்டினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1749625
பிரதமர் அலுவலகம்
கிளாஸ்கோ சிஓபி26 உச்சிமாநாட்டில், பசுமை தொழில்நுட்ப கண்டுபிடிப்புகளை துரிதப்படுத்துதல் குறித்த அமர்வின் பிரதமர் ஆற்றிய உரையின் முக்கிய அம்சங்கள்
மாண்புமிகு தலைவர்களே
வணக்கம்!
இன்று ‘ஒரே சூரியன், ஒரே உலகம், ஒரே மின்தொகுப்பு’ தொடக்கத் திட்டத்திற்கு நீங்கள் அனைவரும் வரவேற்கப்படுகிறீர்கள். சர்வதேச சூரிய மின்சக்திக் கூட்டணி மற்றும் இங்கிலாந்தின் பசுமைமின் தொகுப்பு நடவடிக்கை, எனது பல ஆண்டு தொலைநோக்காக ‘ஒரே சூரியன், ஒரே உலகம், ஒரே மின்தொகுப்பு’ திட்டம் இன்று வலுவான உருவத்தைப் பெற்றுள்ளது. மாண்புமிகு தலைவர்களே தொழில்புரட்சி, படிம எரிபொருள்களால் ஏற்பட்டது. பல நாடுகள் படிம எரிபொருள்களால் செழிப்படைந்துள்ளன. ஆனால் நமது பூமி மற்றும் சுற்றுச்சூழல் மோசமடைந்து. படிம எரிபொருள் கண்டுப்பிடிப்புக்கான போட்டி பூலோக –அரசியல் பதற்றங்களை ஏற்படுத்தியது. ஆனால் இன்று தொழில்நுட்பம் நமக்கு மிகப் பெரிய மாற்றை அளித்துள்ளது.
மாண்புமிகு தலைவர்களே
பல ஆயிரம் ஆண்டுகளுக்கு முன் சூரிய உபநிடத்தில் அனைத்துமே சூரியனிலிருந்து உருவானதென கூறப்பட்டது. அனைத்து வகையான ஆற்றலுக்கும் சூரியன் தான் மூலக்காரணமாக உள்ளது. சூரியசக்தியால்தான் அனைத்துமே நீடிக்கிறது. பூமியில் வாழ்க்கை தொடங்கியதிலிருந்து உயிரினங்களின் வாழ்க்கை சூரிய உதயம் மற்றும் அஸ்தமனத்துடன் தொடர்புடையதாக இருக்கிறது. இயற்கையுடனான இணைப்புத் தொடரும் வரை நமது பூமி ஆரோக்கியமாக இருக்கும். நவீன யுகத்தில் சூரியன் ஏற்படுத்திய வாழ்க்கைச் சுழற்சியை மிஞ்சும் போட்டியில் மனிதன் உள்ளான். இது இயற்கை சமநிலையைப் பாதிக்கிறது. சுற்றுச்சூழலுக்கு மிகப் பெரிய பாதிப்பை ஏற்படுத்தியுள்ளது.
இயற்கையுடனான சமநிலையான வாழ்வை நாம் மீண்டும் ஏற்படுத்தினால் நமது வாழ்க்கைப் பாதை சூரிய ஒளியுடன் ஜொலிக்கும். மனிதகுலத்தின் எதிர்காலத்தை பாதுகாக்க, சூரியனுடன் நாம் மீண்டும் இணைந்து செல்ல வேண்டும்.
மாண்புமிகு தலைவர்களே
ஓராண்டில் மனிதன் பயன்படுத்தும் முழு ஆற்றலின் அளவை சூரியன் பூமிக்கு ஒரு மணி நேரத்தில் அளிக்கிறது. இந்த மிகப் பெரிய ஆற்றல் மிகவும் சுத்தமானது மற்றும் நிலையானது. இதில் இருக்கும் ஒரே சவால் பகல் நேரத்தில் மட்டுமே சூரிய ஒளி கிடைக்கும் மற்றும் இது பருவநிலையைச் சார்ந்தது. இந்த சவாலுக்கான தீர்வு ஒரே சூரியன், ஒரே உலகம், ஒரே மின் தொகுப்புத் திட்டம்.
உலகளாவிய மின் தொகுப்பிலிருந்து கிடைக்கும் சுத்தமான எரிசக்தி, எல்லா இடங்களிலும், எல்லா நேரங்களிலும் கிடைக்கும். சேமிப்பின் தேவையை இது குறைக்கும் மற்றும் சூரிய மின் சக்தி திட்டங்களின் சாத்தியங்களை அதிகரிக்கும். இந்த முயற்சி கார்பன் பயன்பாட்டை குறைப்பதோடு மட்டுமல்லாமல் எரிசக்திச் செலவையும் குறைக்கும். ஒரே சூரியன், ஒரே உலகம், ஒரே மின் தொகுப்பு மற்றும் பசுமை மின்தொகுப்பு திட்டங்களிடையேயான ஒத்திசைவு உலகளாவிய மின்தொகுப்பை உருவாக்க வழிவகுக்கும். எங்களது விண்வெளி நிறுவனமான இஸ்ரோ, சூரிய மின்சக்தி கால்குலேட்டர் செயலியை உலகுக்கு அளிக்கப்போகிறது. இந்த கால்குலேட்டர் மூலம் உலகின் எந்த இடத்திலும் உள்ள சூரிய மின் சக்தி ஆற்றல் செயற்கைக் கோள் தரவுகள் மூலம் அளவிட முடியும். சோலார் மின்சக்தித் திட்ட இடங்களை தீர்மானிப்பதில் இந்த செயலி பயனுள்ளதாக இருக்கும் மற்றும் ஒரே சூரியன், ஒரே உலகம், ஒரே மின் தொகுப்புத் திட்டத்தைப் பலப்படுத்தும்.
மாண்புமிகு தலைவர்களே
சர்வதேச சூரியமின்சக்தி கூட்டணியை நாம் மீண்டும் வாழ்த்துகிறேன் மற்றும் இந்த ஒத்துழைப்புக்காக எனது நண்பர் போரிஸ் ஜான்சனுக்கு நன்றி தெரிவிக்கிறேன். இந்தக் கூட்டத்தில் கலந்து கொண்ட அனைத்து நாடுகளின் தலைவர்களுக்கும் எனது நன்றியைத் தெரிவிக்கிறேன்.
நன்றி!
உள்துறை அமைச்சகம்
நிதியமைச்சரின் இன்றைய அறிவிப்புகள் கிராமப்புறப் பொருளாதாரம் மற்றும் கட்டமைப்புகளுக்கு உத்வேகம் அளித்து, கோடிக்கணக்கான ஏழைகள் மற்றும் புலம்பெயர்ந்த தொழிலாளர்களுக்கு வேலைவாய்ப்பு அளிக்கும்: உள்துறை அமைச்சர்.
இன்று வெளியிடப்பட்ட பொருளாதாரத் திட்டங்களின் தொகுப்புகளின் அறிவிப்புகளுக்காக பிரதமர் திரு நரேந்திர மோடி, நிதியமைச்சர் திருமதி நிர்மலா சீதாராமன் ஆகியோருக்கு மத்திய உள்துறை அமைச்சர் திரு அமித்ஷா நன்றி தெரிவித்துக் கொண்டுள்ளார். ``மோடி தலைமையிலான அரசு இன்று வெளியிட்ட அறிவிப்புகள், தற்சார்பு இந்தியா என்ற கனவை நனவாக்குவதில் பெரிய தாக்கத்தை ஏற்படுத்தும். சுகாதாரம், கல்வி மற்றும் தொழில் துறைகளில் பெரிய மாற்றங்களை ஏற்படுத்துவதாக இந்த நடவடிக்கைகள் அமைந்து, கோடிக்கணக்கான ஏழைகளுக்கு வேலைவாய்ப்புகளை அளிக்கும்'' என்று அவர் கூறியுள்ளார்.
கிராமப்புற இந்தியாவுக்கான ஒதுக்கீடு பற்றி குறிப்பிட்டுள்ள திரு அமித்ஷா, ``மகாத்மா காந்தி தேசிய ஊரக வேலைவாய்ப்பு உறுதியளிப்புத் திட்டத்தின் கீழ் கூடுதலாக ரூ.40 ஆயிரம் கோடி ஒதுக்கியிருப்பது, ஏழைகள் மற்றும் புலம் பெயர்ந்த தொழிலாளர்களுக்கு வேலைவாய்ப்புகளை உருவாக்கித் தருவதுடன், நீடித்த பயன்தரும் வாழ்வாதார சொத்துகளை உருவாக்கவும் உதவிகரமாக இருக்கும்'' என்று தெரிவித்துள்ளார். நமது கிராமப்புறப் பொருளாதாரம் மற்றும் கட்டமைப்புகளுக்கு அதிக உத்வேகம் தருவதாக இது இருக்கும் என்று அவர் குறிப்பிட்டுள்ளார்.
கோவிட்-19 நோய்த் தாக்குதல் சூழ்நிலையைத் திறமையாகக் கையாள்வதாக பிரதமர் திரு மோடியின் தலைமைக்கு உள்துறை அமைச்சர் பாராட்டு தெரிவித்தார். பல்வேறு வளர்ச்சியடைந்த நாடுகளைவிட இந்தியாவின் செயல்பாடுகள் சிறப்பாக உள்ளதாக அவர் கூறினார். ``எதிர்காலத்தில் இதுபோன்ற எந்தவொரு பெரிய நோய்த் தாக்குதலையும் சமாளிக்கக் கூடிய திறன் கொண்ட இந்தியாவை உருவாக்க பிரதமர் உறுதிபூண்டுள்ளார். அதற்கேற்ப இந்தியாவின் சுகாதாரத் துறையை பலப்படுத்தி, புதுப்பித்து வருகிறார். தொற்றுந் தன்மையுள்ள நோய்களுக்கான மருத்துவமனை வளாகங்களை ஒவ்வொரு மாவட்டத்திலும் உருவாக்குவதற்காக இந்தியாவின் சுகாதாரத் துறை செலவினத்தை அதிகரிக்க மோடி அரசு முடிவு செய்துள்ளது. இதன் மூலம் மருத்துவப் பரிசோதனை ஆய்வகக் கட்டமைப்பும், கண்காணிப்பும் பலப்படுத்தப்பட்டு, ஆராய்ச்சிகள் ஊக்குவிக்கப்படும். தொலைநோக்கு சிந்தனையுடன் கூடிய இந்தத் திட்டம், மருத்துவத் துறையில் இந்தியாவை பெரிய அளவில் முன்னெடுத்துச் செல்லும் என்று நான் உறுதியாக நம்புகிறேன்'' என்று அவர் கூறியுள்ளார்.
பொதுத் துறை நிறுவனங்களுக்கான கொள்கையை மாற்றி அமைக்கும் முடிவு, ஐ.பி.சி. தொடர்பான நடவடிக்கைகள் மூலம் தொழில் செய்யும் எளிதான சூழ்நிலையை மேம்படுத்துவதற்காக கம்பெனிகள் சட்டத்தில் தண்டனைக்குரிய பிரிவுகளை நீக்குதல் செயல்பாடுகளில் கவனம் செலுத்துதல் பற்றிக் குறிப்பிட்ட அவர், தற்சார்பு இந்தியா என்ற பிரதமர் மோடியின் எதிர்கால லட்சிய நோக்கையும், உறுதிப்பாட்டையும் பிரதிபலிப்பதாக இதுபோன்ற முடிவுகள் இருப்பதாகக் கூறினார்.
மாநிலங்களின் கடன் வரம்பை அதிகரிக்க மோடி அரசு முடிவு செய்திருப்பதால், கூடுதலாக ரூ.4.28 லட்சம் கோடி ஆதார வளங்கள் கிடைக்கும் என்றும் உள்துறை அமைச்சர் தெரிவித்தார். மாநிலங்களுக்கு ஏற்கெனவே அளிக்கப்பட்டுள்ள நிதிகள் பற்றிக் குறிப்பிட்டுள்ள அவர், ஏப்ரல் மாதத்தில் வரிகளைப் பரவலாக்கம் செய்வது மூலமாக மத்திய அரசு முன்னர் ரூ.46,038 கோடி வழங்கியுள்ளது; வருவாய்ப் பற்றாக்குறை மானியம் ரூ. 12,390 கோடி; மற்றும் மாநில பேரிடர் காப்பு நிதி யான ,எஸ்.டி.ஆர்.எப். நிதியில் ரூ. 11,000 கோடி வரை வழங்கியிருப்பதாகத் தெரிவித்தார்.
(
பிரதமர் அலுவலகம்
சீக்கிய சமுதாயத்தின் பிரதிநிதிகள் மற்றும் உலகப் போர்களின்போது இத்தாலியில் போர் புரிந்த இந்திய வீரர்களின் நினைவைப் போற்றும் பணியில் ஈடுபட்டுள்ள அமைப்புகளின் பிரதிநிதிகளுடன் பிரதமர் சந்திப்பு
பிரதமர் திரு.நரேந்திர மோடி, சீக்கிய சமுதாயம் உள்ளிட்ட பல்வேறு சமூக உறுப்பினர்கள் மற்றும் முதல் உலகப் போர் மற்றும் இரண்டாம் உலகப் போரின்போது இத்தாலியில் போர் புரிந்த இந்திய வீரர்களின் நினைவைப் போற்றும் பணியில் ஈடுபட்டுள்ள அமைப்புகளின் பிரதிநிதிகளுடன் கலந்துரையாடினார்.
இந்தப் போர்களின் போது வீரத்தை வெளிப்படுத்திய இந்திய வீரர்களுக்கு பிரதமர் மரியாதை செலுத்தினார்.
பிரதமர் அலுவலகம்
15-வது பிரிக்ஸ் மாநாட்டில் பிரதமர் பங்கேற்பு
23 ஆகஸ்ட் 2023 அன்று ஜொகன்னஸ்பர்கில் தென்னாப்பிரிக்காவின் தலைமையில் நடைபெற்ற 15 வது பிரிக்ஸ் உச்சி மாநாட்டில் பிரதமர் திரு. நரேந்திர மோடி பங்கேற்றார்.
உலகளாவிய பொருளாதார மீட்சி, ஆப்பிரிக்கா மற்றும் உலகளாவிய தெற்கு நாடுகளுடனான கூட்டாண்மை உள்ளிட்ட பயனுள்ள கலந்துரையாடல்களை தலைவர்கள் நடத்தினர், மேலும் பிரிக்ஸ் நிகழ்ச்சி நிரலில் இதுவரை ஏற்பட்டுள்ள முன்னேற்றம் குறித்து ஆய்வு செய்தனர்.
பிரதமர் தனது உரையின் போது, பிரிக்ஸ் அமைப்பை வலுப்படுத்த வேண்டும் என்று அழைப்பு விடுத்தார்.
பி - தடைகளை உடைத்தல்
ஆர் - பொருளாதாரங்களுக்கு புத்துயிர்
ஐ - ஊக்கமளிக்கும் கண்டுபிடிப்பு
சி - வாய்ப்புகளை உருவாக்குதல்
எஸ் - எதிர்காலத்தை வடிவமைப்பது
பிரதமர் தனது பல்வேறு தலையீடுகளில் பின்வருவனவற்றை எடுத்துரைத்தார்:
● யு.என்.எஸ்.சி சீர்திருத்தங்களுக்கு வரையறுக்கப்பட்ட காலக்கெடுவை அமைக்க அழைப்பு
● பலதரப்பு நிதி நிறுவனங்களில் சீர்திருத்தம் செய்ய அழைப்பு
● உலக வர்த்தக அமைப்பில் சீர்திருத்தம் செய்ய அழைப்பு
● பிரிக்ஸ் தனது விரிவாக்கம் குறித்து ஒருமித்த கருத்தை உருவாக்க வலியுறுத்தல்
● ஒற்றுமையின் உலகளாவிய செய்தியை அனுப்புமாறு பிரிக்ஸ் வலியுறுத்தல்
● பிரிக்ஸ் விண்வெளி ஆய்வு கூட்டமைப்பு உருவாக்க உத்தேசிக்கப்பட்டுள்ளது
● இந்திய டிஜிட்டல் பொது உள்கட்டமைப்பு - பிரிக்ஸ் கூட்டாளிகளுக்கு இந்திய கையிருப்பு
● பிரிக்ஸ் நாடுகளிடையே திறன் மேப்பிங், திறன் மேம்பாடு மற்றும் இயக்கத்தை ஊக்குவித்தல் ஆகியவற்றை மேற்கொள்ள உத்தேசிக்கப்பட்டுள்ளது
● சர்வதேச பெரிய பூனை  கூட்டணியின் கீழ் பெரிய பூனைகளைப் பாதுகாக்க பிரிக்ஸ் நாடுகளின் முன்மொழியப்பட்ட கூட்டு முயற்சிகள்
● பிரிக்ஸ் நாடுகளில் பாரம்பரிய மருத்துவ களஞ்சியம் அமைக்க முன்மொழிவு
● ஜி 20 அமைப்பில் ஐரோப்பிய ஒன்றியத்தின் நிரந்தர உறுப்புரிமைக்கு ஆதரவளிக்குமாறு பிரிக்ஸ் கூட்டாளிகளுக்கு அழைப்பு
----
ANU/AD/PKV/KPG/DL
(
அறிவியல் மற்றும் தொழில்நுட்பத்துறை
உள்நாட்டில் உருவாக்கப்பட்ட , இந்தியாவின் முதலாவது குறைந்த விலையிலான , இலகுரக, அதிவேக, உயர் புல , அடுத்த தலைமுறை காந்த அதிர்வு இமேஜிங்  ஸ்கேனரை மத்திய அமைச்சர் டாக்டர் ஜிதேந்திர சிங் புதுதில்லியில் அறிமுகப்படுத்தினார்.
மத்திய அறிவியல் மற்றும் தொழில்நுட்பத் துறை இணையமைச்சர் , பிரதமர் அலுவலகம், பணியாளர் நலன், பொதுமக்கள் குறை தீர்ப்பு, ஓய்வூதியம், அணுசக்தி மற்றும் விண்வெளித் துறை இணை அமைச்சர் டாக்டர் ஜிதேந்திர சிங் உள்நாட்டில் உருவாக்கப்பட்ட, இந்தியாவின் முதலாவது குறைந்த விலையிலான, இலகுரக, அதிவேக , உயர் புல , அடுத்த தலைமுறை காந்த அதிர்வு இமேஜிங்  ஸ்கேனரை இன்று புதுதில்லியில் அறிமுகப்படுத்தினார்.
உள்நாட்டு எம்ஆர்ஐ ஸ்கேனர் கிடைப்பதால், சாமானிய மக்களுக்கு இதற்கான செலவு கணிசமாகக் குறையும் என்று எதிர்பார்க்கப்படுகிறது என்று டாக்டர் ஜிதேந்திர சிங் கூறினார். மேலும், சர்வதேச சந்தையிலிருந்து எம்ஆர்ஐ ஸ்கேனர்களை வாங்குவதற்கான மூலதன முதலீடு கணிசமாகக் குறைக்கப்படும். இது அந்நிய செலாவணியை மிச்சப்படுத்தும் என்று அவர் குறிப்பிட்டார்.
உலகத் தரம் வாய்ந்த எம்.ஆர்.ஐ.யை உருவாக்க செலவிடப்பட்ட ரூ.17 கோடியில் ரூ.12 கோடி பி.ஐ.ஆர்.ஏ.சி-யின் டி.பி.டி மூலம் வழங்கப்பட்டுள்ளது என்பதை அமைச்சர் அடிக்கோடிட்டுக் காட்டினார்.
உலக மக்கள்தொகையில் 70% பேர் காந்த அதிர்வு இமேஜிங்  கண்டறியும் முறையை அரிதாகப் பயன்படுத்துகின்றனர் என்பதை டாக்டர் ஜிதேந்திர சிங் சுட்டிக்காட்டினார். சி.டி ஸ்கேன், எக்ஸ்ரே, அல்ட்ராசவுண்ட் போன்ற பிற இமேஜிங் முறைகளை ஒப்பிடும்போது, எம்.ஆர்.ஐ ஸ்கேனர்களுக்கான அணுகல் குறைவாக இருப்பதற்கு இந்தியா போன்ற வளரும் நாடுகளில் நிலவும் அதிக மூலதனச் செலவுகள்தான் காரணம் என்று அவர் தெரிவித்தார்.
ஏற்கனவே உள்ள இயந்திரங்களுடன் ஒப்பிடும்போது மலிவு விலையில் உள்நாட்டில் உருவாக்கப்பட்ட முதல் எம்ஆர்ஐ ஸ்கேனரை வழங்குவதன் மூலம் இந்தியா இந்த சிக்கல்களில் பலவற்றுக்குத் தீர்வு காணும் என்று அமைச்சர் கூறினார். குறைந்த செலவிலான மற்றும் நம்பகமான மருத்துவ இமேஜிங் தீர்வுகளை அணுக உதவும் வகையில் இந்த வெற்றியை வளரும் நாடுகளுடன் இந்தியா பகிர்ந்து கொள்வதற்கான வாய்ப்பையும் இது வழங்குகிறது என்று அவர் கூறினார்.
உயிரித் தொழில்நுட்பத்துறை செயலாளர் டாக்டர் ராஜேஷ் கோகலே உள்ளிட்டோர் இந்த நிகழ்ச்சியில் பங்கேற்றனர்.
<><><><><>

ANU/AP/SMB/KRS
(Visitor Counter : 69
வணிகம் மற்றும் தொழில்துறை அமைச்சகம்
கைவினை மற்றும் புவிசார் குறியீடு பொம்மைகளுக்கு தரக் கட்டுப்பாட்டு ஆணையிலிருந்து விலக்கு
பிரதமரின் தொலைநோக்கு பார்வையான பொம்மைகளின் உற்பத்தி மற்றும் ஏற்றுமதியில் உலக அளவில் இந்தியாவை தயாரிப்பு முனையமாக மாற்றும் முயற்சியை முன்னெடுத்துச் செல்லும் வகையில் மத்திய வர்த்தகம் மற்றும் தொழில் அமைச்சகத்தின் தொழில் மற்றும் உள்நாட்டு வர்த்தக ஊக்குவிப்புத் துறை, உள்நாட்டில் தயாரிக்கப்படும் பொம்மைகளின் உற்பத்தி மற்றும் விற்பனையை ஊக்குவிக்க விரிவான செயல்திட்டத்தை வகுத்துள்ளது. இதன்படி பொம்மைகள் தரக்கட்டுப்பாட்டு ஆணை, 2021, ஜனவரி 1 முதல் அமலுக்கு வரவிருக்கிறது. உள்நாட்டில் தயாரிக்கப்படும் பொம்மைகளின் தரத்திற்கு முக்கியத்துவம் அளிக்கும் நோக்கத்தோடு இந்த ஆணை பிறப்பிக்கப்பட்டுள்ளது.
சிறு குறு மற்றும் நடுத்தர வர்க்கத்தினரால் தயாரிக்கப்படும் பொம்மைகளின் உற்பத்தியைக் கருத்தில்கொண்டு, பொம்மைகள்  இரண்டாவது திருத்தப்பட்ட ஆணை 2020-ஐ தொழில் மற்றும் உள்நாட்டு வர்த்தக ஊக்குவிப்புத் துறை வெளியிட்டுள்ளது. இதன்படி கைவினைப் பொருட்கள் மேம்பாட்டு ஆணையத்தில் பதிவு செய்துள்ள கலைஞர்கள் தயாரிக்கும் மற்றும் விற்பனை செய்யும் பொருட்கள், இந்திய தர நிர்ணய அமைப்பின் தரக் குறியீட்டை உபயோகப் படுத்துவதிலிருந்து விலக்கு அளிக்கப்பட்டுள்ளது.
இதேபோல் இந்திய பொம்மை தரக் கட்டுப்பாட்டை பின்பற்றுவதிலிருந்தும், தரக்குறியீட்டை பயன்படுத்துவதிலிருந்தும் புவிசார் குறியீடுகள் கொண்ட பொருட்களுக்கு திருத்தப்பட்ட ஆணை விலக்கு அளிக்கிறது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://www.pib.gov.in/PressReleasePage.aspx?PRID=1680181
-----
(Visitor Counter : 116
பிரதமர் அலுவலகம்
மற்றொரு மைல்கல்லை எட்டிய விஞ்ஞானிகள் மற்றும் பொறியாளர்களுக்கு பிரதமர் வாழ்த்து
மற்றொரு மைல்கல்லை எட்டியுள்ள விஞ்ஞானிகள் மற்றும் பொறியாளர்களுக்கு பிரதமர் திரு நரேந்திர மோடி வாழ்த்துத் தெரிவித்துள்ளார்.
குஜராத்தில் உள்ள 700 மெகாவாட் திறன் கொண்ட மிகப்பெரிய உள்நாட்டு அணுஉலை மின் நிலையமான, காக்ரபார் அணுமின் நிலையத்தின் 3-வது அலகு முழு திறனுடன் செயல்பாட்டை தொடங்கியுள்ளது.
இது தொடர்பாக எக்ஸ் சமூக வலைதளத்தில் பிரதமர் வெளியிட்டுள்ள பதிவில் கூறியிருப்பதாவது:
“இந்தியா மைல்கல்லை எட்டியுள்ளது.”
“முதலாவது மிகப்பெரிய உள்நாட்டு அணுஉலை மின் நிலையமான, குஜராத்தில் உள்ள காக்ரபார் அணுமின் நிலையத்தின் 3-வது அலகு முழு திறனுடன் செயல்பாட்டை தொடங்கியுள்ளது.
நமது விஞ்ஞானிகளுக்கும், பொறியாளர்களுக்கும் வாழ்த்துகள்.”
நிதி அமைச்சகம்
ஏ.டி.எம் மையங்களில் பணத் தட்டுப்பாடு ஏற்படாதவாறு அரசு உரிய நடவடிக்கை
நாட்டின் பல்வேறு பகுதிகளில் உள்ள ஏ.டி.எம் மையங்களில் பணம் இல்லை என தகவல் பலகை தொங்கவிடப்பட்டுள்ளதாக பத்திரிகைகளில் வெளியான செய்தி குறித்து, அரசு விளக்கம் அளித்துள்ளது.
பருவகாலம் மற்றும் கட்டமைப்பு ரீதியிலான பிரச்சினைகளால், அண்மைக் காலங்களில் ரொக்கப் பணத்தின் தேவை அதிகரித்ததன் காரணமாக, ஏ.டி.எம் மையங்களின் பயன்பாடு அதிகரித்துள்ளதாக ரிசர்வ் வங்கி தெரிவித்துள்ளது.
ஏ.டி.எம் மையங்களில் போதுமான பணம் இருக்கிறதா? என்பதையும், இந்த மையங்கள் பழுதுகள் இன்றி செயல்படுகின்றனவா? என்பதையும் அரசு அவ்வப்போது கண்காணித்து, எத்தகைய நிலையிலும் ஏ.டி.எம் மையங்களில் தட்டுப்பாடு ஏற்படாத அளவுக்கு போதுமான பணம் இருப்பதை உறுதி செய்வதன் மூலம், மக்களுக்கு பாதிப்பு ஏற்படாத வகையில், மத்திய அரசு நடவடிக்கை மேற்கொண்டுள்ளது.
2018 ஜூலை 18 நிலவரப்படி, ரிசர்வ் வங்கியின் பாதுகாப்புப் பெட்டகம் மற்றும் நாடு முழுவதும் உள்ள அனைத்து வங்கிகளின் ரொக்க கையிருப்பு மையங்களில் ரூ. 2.93 லட்சம் கோடி அளவிற்கு ரூபாய் நோட்டுக்கள் கையிருப்பில் உள்ளதாகவும், ரிசர்வ் வங்கி தெரிவித்துள்ளது. அத்துடன் புதிய / மீண்டும் புழக்கத்தில் விடத்தக்க ரூபாய் நோட்டுக்கள் வங்கிகள் மற்றும் ரிசர்வ் வங்கியில் போதுமான அளவிற்கு இருக்கிறதா என்பதும் அவ்வப்போது கண்காணிக்கப்பட்டு, தேவையான அளவிற்கு ரூபாய் நோட்டுக்கள் விநியோகிக்கப்படுவது உறுதி செய்யப்பட்டுள்ளது.
மாநிலங்களவையில் கேள்வி ஒன்றுக்கு எழுத்து மூலம் பதில் அளித்த மத்திய நிதித்துறை இணையமைச்சர் திரு. ஷிவ் பிரதாப் சுக்லா இத்தகவலை தெரிவித்துள்ளார்.
-----------
(Visitor Counter : 72
பிரதமர் அலுவலகம்
மூத்த நடிகர் ரிஷி கபூர் மறைவுக்கு பிரதமர் இரங்கல்
மூத்த நடிகரான ரிஷி கபூர் மறைவுக்கு பிரதமர் திரு நரேந்திர மோடி இரங்கல் தெரிவித்துள்ளார்.
`பன்முகத்தன்மையும், அன்பும், துடிப்பும் நிறைந்தவர்… அவர்தான் திரு ரிஷி கபூர். நடிப்புத் திறமையின் உறைவிடமாக இருந்தார். அவருடனான உரையாடல்களை, சமூக ஊடகங்களில்கூட, நான் எப்போதும் நினைவுகூர்வேன். அவர் திரைப்படங்களையும், இந்தியாவின் முன்னேற்றத்தையும் மிகவும் விரும்பினார். அவரது மறைவினால் துயறுற்றேன். அவரது குடும்பத்தினருக்கும், ரசிகர்களுக்கும் எனது இரங்கல்கள். ஓம் சாந்தி’, என்று பிரதமர் கூறினார்.
(
கலாசாரத்துறை அமைச்சகம்
அதிகம் அறியப்படாத சுதந்திரப் போராட்ட வீராங்கனைகள் பற்றிய படக்கதை புத்தகம்: மத்திய அமைச்சர் திருமதி மீனாக்ஷி லெகி வெளியிட்டார்
விடுதலையின் அம்ரித் மகோத்ஸவத்தின் ஒரு பகுதியாக, அதிகம் அறியப்படாத சுதந்திரப் போராட்ட வீராங்கணைகள் பற்றிய படக்கதை புத்தகத்தை மத்திய அமைச்சர் திருமதி மீனாக்ஷி லெகி, புதுதில்லியில் இன்று வெளியிட்டார். அமர் சித்ரா கதா அமைப்புடன் இணைந்து இந்த புத்தகம் வெளியிடப்பட்டுள்ளது.
இந்நிகழ்ச்சியில் பேசிய மத்திய அமைச்சர் திருமதி மீனாக்ஷி லெகி கூறியதாவது:
நாடு முழுவதும் சுதந்திரப் போராட்டங்களை வழிநடத்திய பெண்களின் வாழ்க்கையை இந்த புத்தகம் கொண்டாடுகிறது. காலனி ஆதிக்கம், ஆதிக்க சக்தியை எதிர்த்துப் போராடிய ராணிக்களின் கதைகள் இந்த புத்தகத்தில் உள்ளன. தாய் நாட்டுக்காக தங்களை அர்ப்பணித்து, தங்கள் உயிரையும் பெண்கள் தியாகம் செய்துள்ளனர்.
இந்தியாவின் வரலாற்றைப் படித்தால், இந்தியக் கலாச்சாராத்தில் பெண்கள் கொண்டாடப்பட்டதை நாம் அறிகிறோம். இங்கு பாலின பாகுபாட்டுக்கு இடமே இல்லை. போர்களத்தில் வீரர்களைப் போல் போரிடும் தைரியம் மற்றும் உடல் வலிமையைப் பெண்கள் பெற்றுள்ளனர் என்பது தெளிவாகத் தெரிகிறது. ஆதிக்க சக்திகளுக்கு எதிராக பெண்களும் குரல் கொடுத்துள்ளனர்.
உதாரணத்துக்கு, ராணி அபாக்கா, போர்ச்சுகீசிய தாக்குதலைப் பல தசாப்தங்களாக முறியடித்துள்ளார். ஆனால், இது குறித்த வரலாற்றில் அவ்வளவாக தெரிவிக்கப்படவில்லை. தற்போது பிரதமரின் தொலைநோக்கான, விடுதலையின் அம்ரித் மகோத்ஸவத்தின் ஒரு பகுதியாக, இந்த அறியப்படாத பிரபலங்கள் வெளிச்சத்துக்கு கொண்டுவரப்படுவர். கடந்த கால வரலாற்றை இளைஞர்களுக்கு தெரியப்படுத்தி, அவர்களைப் பெருமிதப்படச் செய்யும்போதுதான், விடுதலையின் கொண்டாட்டத்துக்குப் பொருள் இருக்கும். அதிகம் அறியப்படாத சுதந்திரப் பேராட்ட வீராங்கனைகளின் கதைகளை தொகுத்ததற்காக அமர் சித்ரா கதா அமைப்புக்கு நன்றி. இவ்வாறு மத்திய அமைச்சர் திருமதி மீனாட்சி லெகி தெரிவித்தார்.
அமர் சித்ரா கதா அமைப்புடன் இணைந்து அதிகம் அறிப்படாத 75 சுதந்திர போராட்ட பிரபலங்களின் கதைகள் அடங்கிய புத்தகத்தை வெளியிட மத்திய கலாச்சாரத்துறை அமைச்சகம் முடிவு செய்துள்ளது. இதில் கர்நாடகா மாநிலத்தின் உல்லல் ராணி அபாக்கா, தமிழகத்தின் சிவகங்கையைச் சேர்ந்த இந்தியாவின் முதல் ராணி வேலு நாச்சியார் உட்பட பலரது கதைகள் அடங்கியுள்ளன. 25 அறியப்படாத பழங்குடியின சுதந்திரப் போராட்ட வீரர்கள் அடங்கிய இரண்டாம் பதிப்பைத் தயாரிக்கும் பணி தற்போது நடந்து வருகிறது. இது விரைவில் வெளியிடப்படும்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1792966
----
(Visitor Counter : 258